Κέικ με γλυκό κρασί και ελαιόλαδο
Πολύ εύκολο κέικ χωρίς μίξερ με γλυκό κρασί και το λάδι να προσδίδει μεγαλύτερη υγρασία, γι’ αυτό και το κέικ διατηρείται μαλακό και φρέσκο περισσότερες μέρες.
250 γρ. ελαιόλαδο + λίγο για το ταψί, 250 γρ. λευκό γλυκό κρασί, π.χ. Μοσχάτο, 220 γρ. ζάχαρη άχνη, 400 γρ. αλεύρι που φουσκώνει μόνο του + λίγο για το ταψί, 60 γρ. φουντούκια, αλεσμένα σε σκόνη, 150 γρ. σταφίδες ξανθές
Για να φτιάξουμε το κέικ με γλυκό κρασί και ελαιόλαδο προθερμαίνουμε τον φούρνο στους 170° C. Σε ένα μεγάλο μπολ ανακατεύουμε το ελαιόλαδο, το κρασί και τη ζάχαρη άχνη με έναν αυγοδάρτη.Προσθέτουμε τα υπόλοιπα υλικά και ανακατεύουμε ξανά πολύ καλά. Αδειάζουμε το μείγμα σε ένα λαδωμένο και αλευρωμένο ταψί διαμέτρου 24 εκ. ή σε μια βαθιά φόρμα του κέικ με τρύπα. Ψήνουμε στον προθερμασμένο φούρνο για 20 λεπτά, έπειτα χαμηλώνουμε τη θερμοκρασία στους 160° C και ψήνουμε για άλλα 20 λεπτά.Δοκιμάζουμε με ένα μαχαίρι, για να δούμε αν έχει ψηθεί καλά το κέικ (τρυπάμε στο κέντρο και αν το μαχαίρι βγαίνει λερωμένο, ψήνουμε λίγο ακόμα). Μόλις είναι έτοιμο το κέικ μας, το βγάζουμε, περιμένουμε 10 λεπτά, το ξεφορμάρουμε και το αφήνουμε να κρυώσει.
Αλεύρι (ζύμες),Κρασί,Σταφίδες,Νηστίσιμα